La erosión regresiva encomienza en lo libel de base, y s'adreza poquet a poquet enta lo cabalto de la cuenca hidrografica afondando lo cauz y ixamplando la val con la fin de plegar dica un perfil d'equilibrio en que s'invierte toda la enerchía hidraulica en transportar la carga sedimentaria y en superar lo rozamiento. Lo perfil ideyal d'equilibrio ha de tener una pendient maxima en lo cabalto y una pendient nula en lo cabaixo u libel de base, estando concavo visto dende alto.